CELEX: 32017D2242
Language: da
Date: 2017-11-30 00:00:00
Title: Rådets afgørelse (EU) 2017/2242 af 30. november 2017 om bemyndigelse til at indlede forhandlinger om ændring af den internationale sukkeroverenskomst af 1992

7.12.2017   
            
            
               DA
            
            
               Den Europæiske Unions Tidende
            
            
               L 322/29
            
         RÅDETS AFGØRELSE (EU) 2017/2242
   af 30. november 2017
   om bemyndigelse til at indlede forhandlinger om ændring af den internationale sukkeroverenskomst af 1992
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 207, sammenholdt med artikel 218, stk. 3 og 4,
   under henvisning til henstilling fra Europa-Kommissionen, og
   ud fra følgende betragtninger:
   
               (1)
            
            
               Unionen er part i den internationale sukkeroverenskomst af 1992 (1) (»ISA«) og medlem af Den Internationale Sukkerorganisation (»ISO«).
            
         
               (2)
            
            
               Unionen har siden 1995 godkendt forlængelsen af ISA for to år ad gangen. Rådet bemyndigede den 25. september 2017 Kommissionen til at indtage en holdning til fordel for en forlængelse af ISA for endnu en periode på op til to år, som udløber den 31. december 2019.
            
         
               (3)
            
            
               I henhold til artikel 8 i ISA varetager eller drager Det Internationale Sukkerråd omsorg for udførelsen af alle sådanne funktioner, som er nødvendige til gennemførelse af bestemmelserne i ISA. I henhold til artikel 13 i ISA vedtages alle Det Internationale Sukkerråds beslutninger i princippet enstemmigt. Hvis der ikke er enighed, vedtages beslutningerne med simpelt flertal, medmindre der i ISA er fastsat bestemmelser om kvalificeret flertal.
            
         
               (4)
            
            
               I henhold til artikel 25 i ISA har ISO's medlemmer i alt 2 000 stemmer. Hvert medlem af overenskomsten har et bestemt antal stemmer, som justeres årligt i overensstemmelse med de kriterier, der er fastsat i ISA.
            
         
               (5)
            
            
               Det er i Unionens interesse at deltage i en international aftale om sukker i betragtning af denne sektors betydning for en række medlemsstater og for økonomien i Unionens sukkersektor.
            
         
               (6)
            
            
               Imidlertid afspejler de institutionelle rammer for ISA, og navnlig fordelingen af stemmer blandt medlemmerne af ISA, der også er afgørende for medlemmernes finansielle bidrag, ikke længere de faktiske forhold på det globale sukkermarked.
            
         
               (7)
            
            
               I henhold til ISA-reglerne for de finansielle bidrag til ISO har Unionens andel siden 1992 været den samme, selv om det globale sukkermarked, og navnlig Unionens relative vægt på dette marked, har ændret sig betydeligt siden da. Som følge heraf har Unionen båret en uforholdsmæssigt stor del af de budgetmæssige omkostninger og ansvaret i ISO i de seneste år.
            
         
               (8)
            
            
               ISA-reglerne om finansielle bidrag til ISA kan ændres i overensstemmelse med den procedure, der er fastlagt i artikel 44 i ISA. I medfør af nævnte artikel kan Det Internationale Sukkerråd med kvalificeret flertal rette henstilling til ISO's medlemmer om en ændring af ISA. Unionen bør som medlem af Det Internationale Sukkerråd i overensstemmelse med artikel 7 i ISA være i stand til at indlede og deltage i forhandlinger med henblik på at ændre den institutionelle ramme for ISA.
            
         
               (9)
            
            
               Det er derfor hensigtsmæssigt, at Kommissionen bemyndiges til at indlede forhandlinger i Det Internationale Sukkerråd for at ændre ISA, at der fastlægges forhandlingsdirektiver, og at der udpeges et særligt udvalg, som vil blive hørt af Kommissionen under forhandlingerne —
            
         VEDTAGET DENNE AFGØRELSE:
   Artikel 1
   Kommissionen bemyndiges herved til på Unionens vegne at indlede forhandlinger om ændringer af den internationale sukkeroverenskomst af 1992.
   Artikel 2
   Forhandlingerne føres på grundlag af Rådets forhandlingsdirektiver, der er fastsat i addendummet til denne afgørelse.
   Artikel 3
   Forhandlingerne føres i samråd med Råvaregruppen.
   Artikel 4
   Denne afgørelse finder anvendelse indtil den 31. december 2019.
   Artikel 5
   Denne afgørelse er rettet til Kommissionen.
   
      Udfærdiget i Bruxelles, den 30. november 2017.
      
         
            På Rådets vegne
         
         K. SIMSON
         
            Formand
         
      
   
   
      (1)  Rådets afgørelse 92/580/EØF af 13. november 1992 om undertegnelse og indgåelse af den internationale sukkeroverenskomst af 1992 (EFT L 379 af 23.12.1992, s. 15).